Frumefni í lotu 3

Frumefni í lotu 3 eru þau frumefni sem eru í lotu (röð) 3 í lotukerfinu. Lotukerfið raðar frumefnum þannig að lotubundnir (endurteknir) eiginleikar þeirra standast á í hópum (dálkum). Ný röð hefst þar sem þessir eiginleikar endurtaka sig. Frumefni í lotu 3 eru átta talsins: natrín, magnesín, ál, kísill, fosfór, brennisteinn, klór og argon. Fyrstu tvö frumefnin eru í s-blokk lotukerfisins, en hin eru í p-blokk. Öll þessi frumefni hafa minnst eina stöðuga samsætu. Áttureglan gildir um frumefni 3. lotu sem hafa gildisrafeindir á þriðja rafeindahveli.

Öll þessi frumefni, fyrir utan ál og argon, eru mikilvæg lífi á jörðinni. Fosfór og brennisteinn eru auk þess tvö af sex algengustu frumefnum sem finnast í lífverum.

 Tilvísanir 

Flokkur:Lotukerfið